अब सफाई कर्मचारियों दरोगा की लगेगी बायोमीट्रिक हाजिरी
नगर पार्षदों को कराएंगे योग शिविर में उपस्थिति अनिवार्य की
नगरपरिषद के सफाई कर्मचारियों और दरोगा को भी अब बायोमीट्रिक हाजरी लगाने के दायरे में जकड़ा जाएगा। इसके लिए नप प्रशासन की सफाई शाखा प्रक्रिया शुरू करने की रूपरेखा तैयार करने में जुट गई है। मुख्य सफाई निरीक्षक देवेंद्र बिश्नोई और सफाई निरीक्षक पवन कुमार ने बायोमीट्रिक हाजरी लगाने वाली मशीन का अवलोकन भी किया। इस मौके पर पार्षद सुनील बहल और पूर्व पार्षद रमेश मेहता भी थे। बायोमीट्रिक मशीन की कार्यप्रणाली के बारे में बताते हुए निजी कंपनी के अधिकारी राजन ने सीएसआई देवेंद्र बिश्नोई को बताया कि बायोमीट्रिक मशीन को नप कार्यालय की किसी दीवार पर भी लटकाया जा सकेगा। इसके साथ ही उसे फील्ड में भी उस जगह पर भी ले जाया जा सकेगा जहां पर नप के सफाई कर्मचारियों की हाजरी लगाई जाती है।
दिनमें दो बार लगती है सफाई कर्मियों की हाजिरी
बतादें, कार्यदिवस पर दिन में दो बार सुबह 7 बजे और दोपहर 3 बजे नप के सभी सफाई कर्मचारियों और दरोगा की हाजरी लगाई जाती है। हाजरी लगाने के लिए शहर में सात केंद्र बिंदु बनाए हुए हैं। अब तक रजिस्टर के जरिए ही हाजरी लगती रही है। लेकिन अब नप प्रशासन ने सभी सफाई कर्मचारियों की बायोमीट्रिक हाजरी लगाने की तैयारी करनी शुरू कर दी है। नप प्रशासन के पास कुल सफाई कर्मचारी 270 हैं जिनमें से 213 स्थायी सफाई कर्मचारी हैं जबकि 60 कर्मचारी तदर्थ हैं। शहर की जनसंख्या को देखते हुए कम से कम 459 सफाई कर्मचारियों की दरकार है। वर्ष 2011 की जनगणना के हिसाब से शहर की जनसंख्या 186000 है और नियमानुसार 400 लोगों पर एक सफाई कर्मचारी की नियुक्ति जरूरी है।
पार्षदों की तंदुरुस्ती बनाए रखने के लिए है योग शिविर
^सभीपार्षदों की तंदुरुस्ती को बनाए रखने के लिए ही नगर परिषद प्रशासन की ओर से मंगलवार से तीन दिवसीय योग शिविर भादरा तालाब पार्क में लगाया जाएगा। इस संदर्भ में सभी मौजूदा पार्षदों की उपस्थिति अनिवार्य रूप से अपेक्षित की गई है और इस संबंध में सभी पार्षदों को आमंत्रण पत्र भी भेजा गया है। इसके अलावा पूर्व पार्षदों को भी शिविर में बुलाया गया है।\\\'\\\' अतरसिंह, ईओ, नगर परिषद, सिरसा
^सभी सफाई कर्मचारियों और दरोगा की बायोमीट्रिक हाजिरी लगाने की प्रक्रिया आगामी हफ्ते में शुरू कर दी जाएगी। इस प्रक्रिया की रूपरेखा तैयार की जा रही है। इस प्रक्रिया के शुरू होने से सफाई कर्मचारी समय के पाबंद हो जाएंगे।\\\'\\\' देवेंद्रबिश्नोई, सीएसआई, नगर परिषद, सिरसा
3 दर्जनसे अधिक सफाई कर्मचारी हैं आला अफसरों की कोठियों में नियुक्त
अचरजकी बात तो यह है कि मौजूदा सफाई कर्मचारियों में से तीन दर्जन से अधिक सफाई कर्मचारी आला अफसरों की कोठियों में नियुक्त हैं और वे वहीं पर ही सफाई करते रहते हैं। लेकिन वेतन उनको नगर परिषद के खजाने से ही दिया जा रहा है। यह परिपाटी बरसों से चली रही है। विभिन्न दलों की सरकारें आई और चली गई लेकिन यह परंपरा बदस्तूर जारी है। जीरो टोलरेंस भ्रष्टाचार की दुहाई देने वाली भाजपा सरकार में भी यह जारी है। लेकिन इस पर राेक लगाने की जहमत कोई नहीं कर रहा। विपक्षी पार्षद कई बार मांग कर चुके हैं कि उन्हें यह बताया जाए कि कौन-कौन सा सफाई कर्मचारी कहां-कहां नियुक्त है। लेकिन नप प्रशासन ने विपक्षी पार्षदों को यह जानकारी अभी तक मुहैया नहीं करा सका है।
नगर परिषद प्रशासन की ओर से तीन दिवसीय योग शिविर आज से
सिरसा नगर परिषद में बायोमीट्रिक मशीन का अवलोकन करते अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva